སྐྱེས་རབས་གཉིས་ཀྱི་གསན་ཡིག་བཞུགས་སོ།། བདུད་ཀྱི་སྡེ་བཅོམ་བྱང་ཆུབ་མཆོག་བསྙེས་ནས། །བསྙོན་མེད་དམ་པའི་ཆོས་བསྟན་ཚོགས་བསྡུས་པས། །ཟས་གཙང་སྲས་དེ་འབའ་ཞིག་བདག་ཅག་ལ། །ལན་བློན་མི་ནུས་བཀའ་དྲིན་སྐྱོང་བའི་གཉེན། འདིར་སྟོན་པ་ཟས་གཙང་སྲས་ཀྱི་སྐྱེས་པའི་རབས་སོ་བཞི་པ། སློབ་དཔོན་དཔའ་བོས་མཛད་པ་ཉིད་དང་། ལྷག་མ་རང་བྱུང་རྡོ་རྗེས་མཛད་ནས་བརྒྱ་རྩར་གྲགས་པ་ཐོབ་པའི་བརྒྱུད་པ་ནི། དཔའ་བོ། ཟླ་གྲགས། རིག་པའི་ཁུ་བྱུག གཞོན་ནུ་བུམ་པ། དྷརྨ་སུ་མ་ཏི། ཛ་ཡ་ཨཱ་ནནྡ། ཁུ་ལོ་ཙཱ་བ། གཙང་ནག་པ། གཤེར་ཆུ་སྐོར་བ། གཙང་པ་ཇོ་ནག འོད་ཟེར་མགོན་པོ། འཇམ་དབྱངས་ཤཱཀ་གཞོན། རྗེ་རང་བྱུང་རྡོ་རྗེ། བླ་མ་གཡུང་སྟོན་པ། རྗེ་རོལ་པའི་རྡོ་རྗེ། ཆོས་རྗེ་མཁའ་སྤྱོད་དབང་པོ། དེ་བཞིན་གཤེགས་པ། སོག་དཔོན་ཀ་བཞི་པ་རིག་པའི་རལ་གྲི། མཐོང་བ་དོན་ལྡན། གུ་ཤྲཱི་དཔལ་འབྱོར་དོན་གྲུབ། ཆོས་གྲགས་རྒྱ་མཚོ། ཀརྨ་སི་ཏུ་བཀྲ་ཤིས་དཔལ་འབྱོར། སྨྱུག་ལ་ཆོས་རྗེ་ངག་དབང་གྲགས་པ། འབུམ་རམ་པ་རིན་ཆེན་ཆོས་དབང་། ཐེལ་མཁན་ཆེན་ཆོས་རྒྱལ་ལྷུན་གྲུབ། པདྨ་དཀར་པོ་ལའོ། །རྒྱལ་པོ་དགེ་དབང་ཞེས་པ་རྒྱ་གར་ཤར་ཕྱོགས་ཀྱི་སྙན་ངག་མཁན་ཆེན་པོས་མཛད་པའི་དཔག་བསམ་འཁྲི་ཤིང་། རྟོག་བརྗོད་བརྒྱ་དང་བདུན། དེའི་སྲས་ཟླ་དབང་གིས་མཛད་པའི་སྤྲིན་གཞོན་གྱི་རྟོགས་བརྗོད། བརྒྱ་རྩ་བརྒྱད་བཞུགས་པ་ཐོབ་པའི་བརྒྱུད་པ། སྙན་ངག་མཁན་ཆེན་པོ་ལཀྵིཾ། ཤོང་རྡོ་རྗེ་རྒྱལ་མཚན། སྤང་བློ་གྲོས་བརྟན་པ། བསོད་ནམས་རྩེ་མོ། གྲགས་པ་རྒྱལ་མཚན། བོ་དོང་པ་ཆོས་ཀྱི་རྒྱལ་མཚན། སྟག་ལུང་པ་ངག་དབང་གྲགས་པ། རྣམ་རྒྱལ་གྲགས་པ། རྣམ་རྒྱལ་བཀྲ་ཤིས། འབྲུག་པ་གཅུང་རིན་པོ་ཆེ་དེས་པདྨ་དཀར་པོའོ། །སྒྲ་ཀ་ལཱ་པའི་གཞུང་། སྙན་ངག་མེ་ལོང་། འཆི་མེད་མཛོད། སྡེབས་སྦྱོར་རིན་ཆེན་འབྱུང་གནས་རྣམས་ཀྱི་བརྒྱུད་པ་ཡང་སྔ་མ་དང་འདྲ། ཡང་མེ་ལོང་ནི། སྙེ་ཐང་བློ་བརྟན། རྒྱལ་དབང་རྗེ། འདིས་དོན་རྒྱན་གྱི་འགྲེལ་པ་མཛད། དེ་ནས་འབྲུག་པ་རིན་པོ་ཆེ་ངག་དབང་ཆོས་ཀྱི་རྒྱལ་པོ། ང་ཡང་ཐོས་སོ།།